dh-unibe/image-text_koenigsfelden-charters-post-1500 huggingface dataset:
Ich, Cuͦnr₎ Ernst, lùpriest₎ ze Brugg, vˀgiche mitt urkùnd diss brieffes, ✳ als mir die erwirdigen, geistlichn̄ froͧwē, die
eptissin und convent, die gnad hand getaͧn an dˀ jerlichn̄ zins₎, so ich inē frovastlich untz har gebn̄ habe, ✳ dz ich inē gebn̄
sol von disen nechsten zwein vˀgangnē fròvasten sechtzechn̄ pfunt, die ich inē oͧch genwt₎ hab, ✳ und dz ich inē hinnāthin
oͧch bi guͦten trùwen gebn̄ sol alle frovasten acht pfunt. und darùber so ich denn meist mag und nùtt darundˀ, ✳ dz
ich darumb von dˀ selbn̄ gnadn̄ wegē, so si mir haran erzoͤgt hand, inē vˀsprochn̄ habe, wz inē abgaͧt an den egn̄̄ zwein
froͧvasten ✳ odˀ inen hinnāthin von mir uss staͧt ùber die egn̄̄ acht pfunt, so ich inē minr geweren, denn als ich von
alt₎ har frovastlich getaͧn hab, ✳ dz ich es geschlagē hab uff alles min guͦt, ligendes und varendes, gùlt und gelt, nùtzit
uss genomē. ✳ also dz ich dz selbig guͦt, so ich jetz hab odˀ gewinn, nùtt vˀfendˀn, vˀsetzē noch bekùmbˀn odˀ vˀtuͦn sol, ✳ denn dz ich es
nutzē, niessen, besetzē und entsetzē sol und mag zuͦ mines lips recht₎ notùrft, aͧn gvar. ✳ und wz ich nach tode des egn̄̄ guͦtes
laͧsse, ✳ dz ✳ das die egn̄̄ min froͧwē und wem si dz entpfelend vorab nemē soͤnd ✳ untz inē bezalt wˀde die summ geltz, als vil
dz gebùrt, so ich inē dennecht ùbˀ die vorgn̄̄ acht pfunt schuldig belibe vor mēlichem aͧn menlichs sumūg und widˀred.
und wen̄ si dˀ selbn̄ sum̄ bezalt wˀdend, ✳ dz denn dz ùbrig guͦt, es sy ligend odˀ varend, wz ich gelaͧssen hab, wˀden ✳ und fallen
sol minē frùnden und dem es von rechtz wegē wˀden sol, ✳ uss genomē fùnftzechn̄ gl̄, so den selbn̄ minē froͧwē oͧch vorab
vō minem guͦte vallen sol, als wir des vor ziten ùber kamend. ✳ mag abˀ ich bi guͦtē trùwē ùbˀ mines lips noturft
me geweren frovastlich denne acht pfund, dz sol ich oͧch tuͦn ✳ bi minˀ trùw, so ich harūb gebn̄ hab. ze urkùnd
henke ich min insigel an disen brief, fùr mich und min erbn̄, ✳ und darzuͦ erbettē Hartmā Meig₎, dˀ har inn min wissēthaft₎ vogt ist, sin insigel oͧch in vogtes wise ze henked an disen brief, ✳ des ich, Hartmā, mich vˀgich, han getaͧn,
mir und minē erbn̄ aͧn schadn̄. dat̄ qʼnta pꝰ corꝑis xͥ, anno dn̄i mill̄imo q̃dringentmo secundo.
Königsf. 449
Staatsarchiv
AARGAU
unùtz pfaff₎ b₎
? nach
1402 .
✳
K ✳ T ✳ 95 ✳
phaff Cuͦnrat Ernst